<classify> TURIN, ITALIA BAADA ya mshambuliaji wa Juventus, CristianoRonaldo, kupachika mabao matatu na kuipeleka timu hiyo kwenye hatua ya robofainali ya Ligi ya Mabingwa Ulaya, mchezaji huyo amedai hiyo ni sababu ambayoimewafanya Juve wamsajili. Juventus wakiwa kwenye uwanja wa nyumbanijuzi, walikuwa na kibarua kizito cha kuhakikisha wanaingia hatua hiyo ya robofainali baada ya mchezo wa kwanza kukubali kichapo cha mabao 2-0 dhidi yaAtletico Madrid, hivyo Juventus walikuwa wanahitaji ushindi wa mabao 3-0 ili wawezekusonga mbele na Ronaldo akaweza kuifungia timu hiyo mabao yote. Ronaldo alijiunga na Juventus mara baada ya kumalizikakwa msimu uliopita akitokea Real Madrid kwa uhamisho wa kitita cha paunimilioni 100. Baada ya kuonesha kiwango hicho cha hali yajuu, Ronaldo alishindwa kuzuia hisia zake na kudai kwamba ulikuwa usiku muhimukwake. Ulikuwa usiku maalumu kwangu, kamatutaendelea kufanya hivi tutakuwa na kila sababu ya kujivunia kwamba tupo kwenyemwelekeo sahihi, si kwamba tutakuwa mabingwa. Naweza kusema hii ni sababu ambayo iliwafanyaJuventus wanisajili na nimekuwa nikijaribu kufanya kazi yangu kwa ubora. Ulikuwa usiku wa maajabu. Tulikutana na timungumu sana, lakini tuliwaonesha kuwa na sisi ni timu bora. Tunaendelea kufanyavizuri hatua kwa hatua na mwisho wa siku tutaona, alisema Ronaldo. Kwa matokeo hayo, Juventus imefanikiwakutangulia hatua ya robo fainali ikiungana na Manchester City ambayo imeingiahatua hiyo baada ya kuwachana wapinzani wao Schalke 04 mabao 7-0, huku mchezowa awali Schalke 04 wakifungwa mabao 3-2 nyumbani, hivyo kuwa jumla ya mabao 10-2baada ya kucheza michezo yote miwili. Droo ya hatua ya robo fainali inatarajiwakuchezeshwa kesho baada ya michezo mingine miwili kumalizika leo kati ya BayernMunich dhidi ya Liverpool na Barcelona dhidi ya Lyon.  <topic>: AFYA 